钦定古今图书集成/方舆汇编/边裔典/第101卷 > 《走兽》
## 钦定古今图书集成/方舆汇编/边裔典/第101卷 > 《走兽》

兽，有犀、象、野牛、山马，乃中国所无者。其馀如虎、豹、熊、
罴、野猪、麋、鹿、獐、麂、猿、狐之类甚多，所少者狮子、猩猩、
骆驼耳。鸡、鸭、牛、马、猪、羊在所不论也。马甚矮小，牛甚
多。生敢骑，死不敢食，亦不敢剥其皮，听其腐烂而已，
以其与人出力故也，但以驾车耳。在先无鹅，近有舟
人自中国携去，故得其种。鼠有大如猫者。又有一等
鼠头脑，绝类新生小狗儿。